एक दिन वह बहुत भूखा था, क्योंकि पिछले कुछ दिनों से उसे खाने को कुछ भी नहीं मिला था। उदास होकर वह नदी किनारे बैठ गया और रोने लगा। एक केकड़ा वहां से गुजर रहा था। उसने सारस को रोते देख कारण पूछा। तभी अचानक सारस के दिमाग में विचार आया कि वह केकड़े को बहला-फुसलाकर खा ले तो कितना मजा आए। उसने केकड़े को कुछ देर शांत रहने को कहा ताकि वह अपनी खुशी को छिपा सके। केकड़ा चुपचाप बैठ गया। इस बीच चालाक सारस ने ऐसा नाटक किया मानो सच में वह दुखी हो। वह बोला, ‘शायद तुम नहीं जानते कि इस नदी के जंतुओं पर कैसी समस्या आने वाली है, सबके सब मारे जाएंगे। नदी का पानी खत्म होने वाला है।’